એ વર્ષ ઓસ્કરના જીવનનું અત્યંત મહેનતભર્યું વર્ષ રહ્યું. એક નાદારી નોંધાવેલા કારખાનામાંથી, સરકારી એજન્સીઓ જેને ગંભીરતાપૂર્વક સ્વીકારવા લાગે એવા ઉદ્યોગગૃહનું નિર્માણ કરવામાં તેનું આખું વર્ષ ખર્ચાઈ ગયું હતું. એ વર્ષની મોસમની પહેલી બરફવર્ષા થઈ ત્યારે એક એવી વાત તેના ધ્યાનમાં આવી, જેનાથી એ વ્યથિત થઈ ગયો. આખું વર્ષ એવું બનતું, કે તેની ફેક્ટરીના કર્મચારીઓમાંથી સરેરાશ સાઇઠ કર્મચારીઓ દરરોજ ગેરહાજર રહેતા હતા! સવારે કામ પર આવતી વેળાએ એસએસની ટૂકડીઓ કેટલાક કર્મચારીઓને રસ્તામાં જ રોકી લઈને તેમને રસ્તા પર પડેલો બરફ સાફ કરવાના કામે લગાવી દેતી હતી. શિન્ડલરે પોમોર્સ્કા સ્ટ્રીટમાં આવેલા એસએસના વડામથકે પોતાના મિત્ર ટોફેલને મળીને આ બાબતે ફરીયાદ કરી હતી.